CELEX: 32022R0419
Language: hu
Date: 2021-03-14 00:00:00
Title: A Tanács (EU) 2022/419 végrehajtási rendelete (2022. március 14.) a jemeni helyzetre tekintettel hozott korlátozó intézkedésekről szóló 1352/2014/EU rendelet végrehajtásáról

2022.3.14.   
               
               
                  HU
               
               
                  Az Európai Unió Hivatalos Lapja
               
               
                  L 86/1
               
            
         A TANÁCS (EU) 2022/419 VÉGREHAJTÁSI RENDELETE
         (2022. március 14.)
         a jemeni helyzetre tekintettel hozott korlátozó intézkedésekről szóló 1352/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a jemeni helyzetre tekintettel hozott korlátozó intézkedésekről szóló, 2014. december 18-i 1352/2014/EU tanácsi rendeletre (1) és különösen annak 15. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. december 18-án elfogadta az 1352/2014/EU rendeletet.
                  
               
                     (2)
                  
                  
                     Az Egyesült Nemzetek Biztonsági Tanácsának az ENSZ Biztonsági Tanácsa 2140 (2014) sz. határozata alapján létrehozott bizottsága 2022. február 28-án egy szervezetet felvett a korlátozó intézkedések hatálya alá tartozó személyek és szervezetek jegyzékébe.
                  
               
                     (3)
                  
                  
                     Az 1352/2014/EU rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1352/2014/EU rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 14-én.
            
               
                  a Tanács részéről
               
               
                  az elnök
               
               É. BORNE
            
         
         
            (1)  HL L 365., 2014.12.19., 60. o.
         
      
      
         
            MELLÉKLET
            Az 1352/2014/EU rendelet I. melléklete a következőképpen módosul:
            
                        (1)
                     
                     
                        „A 2. cikkben említett személyek, szervezetek és szervek jegyzéke” cím helyébe a következő szöveg lép:
                        „Az 1a. és a 2. cikkben említett személyek, szervezetek és szervek jegyzéke”;
                     
                  
                        (2)
                     
                     
                        „Az 1a. és a 2. cikkben említett személyek, szervezetek és szervek jegyzéke” cím alatti szövegrész a következő alcímmel és szervezettel egészül ki:
                        „B.   
                              SZERVEZETEK
                           
                        
                        
                                 
                                    1.
                                 
                                 
                                    
                                       A HÚSZIK (THE HOUTHIS)
                                        (*1) (más néven: a) ANSARALLAH; b) ANSAR ALLAH; c) ISTEN PARTIZÁNJAI (PARTISANS OF GOD); d) ISTEN TÁMOGATÓI (SUPPORTERS OF GOD).
                                 
                              
                           Információ: A húszik (Houthis) Jemen békéjét, biztonságát és stabilitását veszélyeztető cselekményekben vettek részt.
                        
                           Az ENSZ általi jegyzékbe vétel dátuma:2022.2.24.
                        
                           A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                        
                        A húszik (The Houthis) Jemenben civileket és polgári infrastruktúrát érintő támadásokban vettek részt, a politikailag aktív és foglalkoztatásban álló nők ellen szexuális erőszakot és elnyomást alkalmaztak, gyermekek toborzásában és bevetésében vettek részt, többek között vallási és nemzetiségi hovatartozáson alapuló erőszakra uszítottak csoportok ellen, valamint megkülönböztetés nélkül használtak gyalogsági aknákat és rögtönzött robbanószerkezeteket Jemen nyugati partján. A húszik továbbá akadályozták a Jemenbe irányuló humanitárius segélyek célba juttatását, az azokhoz való hozzáférést vagy azok szétosztását.
                        A húszik vízi rögtönzött robbanószerkezetek és tengeri aknák felhasználásával támadásokat hajtottak végre a Vörös-tengeren folytatott kereskedelmi hajózás ellen.
                        A húszik több alkalommal elkövettek határokon átnyúló terrortámadásokat is a Szaúd-arábiai Királyságban és az Egyesült Arab Emírségekben a polgári lakosság és a polgári infrastruktúra ellen, és azzal fenyegettek, hogy szándékosan polgári helyszíneket vesznek célba.
                        
                           (*1)  A 2. cikket nem kell alkalmazni erre a szervezetre.”"
                        
                     
                  
               (*1)  A 2. cikket nem kell alkalmazni erre a szervezetre.””